An Istor (gant ur penn lizherenn) a zo ar fed da studiañ an darvoudoù tremenet en istor mab-den. Neo ket ur skiant-rik e doare ar jedoniezh pe ar vevoniezh da skouer, plas ar skiantour a zo ken bras ha plas an den ennañ e-unan pa vez o studiañ an Istor. Petra a dalvez da vezañ studiet en istor ? Penaos o studiañ ? Dre peseurt doare o embann ? Setu amañ un nebeud goulennoù a vez ret sevel da bep istorour gantañ e-unan a-raok kregiñ gant studiañ. Evit klask bezañ ur skiantour war an istor, ret eo chom hep derchel soñj eus piv omp, peseurt doare soñjal a zo an norm en hor bro, peseurt relijion a gredomp enni, …. Adal ma vez tu den ober ez omp war an hent da vezañ un istorour. Goude kement-mañ ret eo derchel soñj ez eo an istorour ur gwir romantour : evit displegañ ur brezel chom a raio darvoudoù dianav dan istorour o studiañ hiziv an deiz, ret eo neuze dezhañ klask petra a vije ar gwirañ evit stankañ an toulloù en e gontadenn.